钦定古今图书集成/历象汇编/乾象典/第067卷 > 《柟树为风雨所拔叹》杜甫
## 钦定古今图书集成/历象汇编/乾象典/第067卷 > 《柟树为风雨所拔叹》杜甫

倚江柟树草堂前，故老相传二百年。“诛茅卜居总为
此，五月髣髴闻寒蝉。东南飘风动地至，江翻石走流
云气。干排雷雨犹力争，根断泉源岂天意。沧波老树
性所爱，浦上童童一青盖。野老频留惧雪霜，行人不
过听竽籁。虎倒龙颠委榛棘，泪痕血点垂胸臆。我有
新诗何处吟，草堂自此无颜色。”